दिन में एक डिग्री लुढ़का पारा, गर्मी बरकरार
उज्जैन | शहर में रविवार को हवा की दिशा फिर से बदल जाने के कारण दिन में पारा एक डिग्री कम हो गया। हालांकि इसके बावजूद दिन में लोगों को गर्मी से कोई राहत नहीं मिली है। इधर रात में भी गर्मी का असर बना हुआ है। शनिवार को उत्तर-पूर्वी हवा चलने के कारण दिन में पारा 31.5 डिग्री था लेकिन रविवार को हवा की दिशा बदलकर उत्तर-पश्चिमी हो गई। जिससे तापमान में एक डिग्री गिरावट आई। रविवार को दिन का अधिकतम तापमान 30.5 डिग्री रहा। दिनभर चार किलोमीटर प्रति घंटे की रफ्तार से उत्तर-पश्चिमी गर्म हवा चलने आैर उमस होने के कारण लोग गर्मी से परेशान रहे। बीते 24 घंटों के मुकाबले शनिवार-रविवार की रात न्यूनतम तापमान 15.0 डिग्री पर स्थिर रहा।
ब्रेड, बिस्किट व आटे के सेंपल लिए, भोपाल भेजे
उज्जैन | खाद्य एवं औषधि प्रशासन विभाग की टीम ने आगर रोड स्थित बैकर्स लॉज, यथार्थ एजेंसी पर जांच की तो पाया कि यहां साफ-सफाई पर्याप्त नहीं है। फुड सेफ्टी अधिकारियों ने संचालक को हिदायत दी और यहां से ब्रेड व बिस्किट के सेम्पल लिए। उसके बाद टीम ने मक्सी रोड स्थित एलाइट इंडस्ट्रीज पर दबिश दी। यहां से खाद्य सुरक्षा अधिकारी बीएस जामोद, शैलेष कुमार गुप्ता, बीएस देवलिया व नमूना सहायक सलीम खान ने आटे के सेम्पल लिए। अधिकारियों ने बताया कि सेम्पल को जांच के लिए राज्य प्रयोगशाला भोपाल भेजा जाएगा। निजी लेब में भी जांच करवाई जाएगी। रिपोर्ट में यदि खाद्य सामग्री में मिलावट पाई जाती है तो संचालक के खिलाफ कार्रवाई की जाएगी।
टीडीएस कटौती पर आज जिपं में प्रशिक्षण देंगे
उज्जैन | मप्र वैट अधिनियम-2002 की धारा 26 के तहत स्रोत पर वैट की कटौती (टीडीएस) किए जाने के संबंध में जिले के सभी लेखा अधिकारी व लेखापालों का प्रशिक्षण 6 मार्च को सुबह 9.30 बजे जिला पंचायत सभाकक्ष में होगा। सभी संबंधिताें को प्रशिक्षण में मौजूद रहने के निर्देश दिए हैं।
bho_Deva hin_Deva hin_Deva hin_Deva hin_Deva hin_Deva